stanford-oval/wikipedia huggingface dataset:
Keuruun museo

| Keuruun museo |
| --- | --- |

Tyyppi:  Museo, kulttuurihistoriallinen museo 
Osoite:  Kangasmannilantie 4, 42700 Keuruu  
Sijainti:  Keuruu 
Kotisivut:  keuruunmuseo.fi 
Koordinaatit:  62°15′14″N, 24°42′25″E
 fiKeuruun museo 
Keuruun museo sijaitsee matkailukeskus Kamanassa.
Keuruun museo on Keuruulla Keski-Suomessa sijaitseva taide- ja kulttuurihistoriallinen museo. Keuruun museo sijaitsee matkailukeskus Kamanassa vanhan Keuruun alueella, ja se on nykyisenlaisenaan toiminut vuodesta 2000 lähtien. Keuruun museolla on näyttelytiloja Kamanan varsinaisen näyttelytilan lisäksi Kamanan yläkerrassa vinttigalleriassa, Wanhan näyttelysaleissa Haapamäellä sekä Lehtiniemen aulagalleriassa. Keuruun museon toiminnan taustalta löytyy Keuruun museosäätiö, joka ohjaa ja ylläpitää Keuruun museon toimintaa.. Keuruun museo järjestää vaihtuvia niin taide- kuin kulttuurihistoriallisiakin näyttelyjä galleriatiloissaan, ylläpitää Keuruun seudun kotiseutuarkistoa ja vastaa Keuruun kaupungin taidekokoelmasta. Keuruun museon kautta voi lisäksi varata opastetun kierroksen muun muassa Keuruun ja Pihlajaveden vanhoihin kirkkoihin.
Näyttelyt

Keuruun museolla ei ole perusnäyttelyä, vaan se järjestää vuosittain useita näyttelyjä eri galleriatiloissaan. Päänäyttelysalissa Kamanassa järjestetään vuosittain 5-6 vaihtuvaa näyttelyä. Viime vuosien merkittäviä näyttelyjä Kamanan isossa näyttelysalissa ovat olleet muun muassa Herpmannin pojat – Isoviha Keuruulla (2014), Tällaista elämä oli – kulttuurihistoriallinen näyttely veteraaniväen elämäntarinoista (2012) sekä Veden väki – vesikulttuuria Keuruun seudulla (2010).
Kokoelmat

Keuruun taidemuseon taidekokoelmissa on taidetta 1900-luvun alusta nykypäivään saakka, mutta kokoelman pääpaino on 1970-1990-luvuilla valmistuneessa taiteessa. Vuonna 2015 Keuruun taidemuseon taidekokoelman suuruus on 680 teosta. Keuruun kaupungin taidekokoelmaan puolestaan kuuluu kaupungin hankkimia tai kaupungille lahjoitettuja taideteoksia, joita on yhteensä 1 169 teosta. Julkiset taideteokset kuuluvat myös Keuruun kaupungin kokoelmaan. Keuruun museon hallinnoimissa kokoelmissa vanhimmat taideteokset koostuvat mm. Hilda Flodinin teoksista, joita Keuruun taidemuseon kokoelmissa on 59. Keuruun museo on koonnut näistä teoksista koostuvan näyttelyn nykyisten näyttelytilojensa avajaisnäyttelyksi vuonna 2000. Kyseinen näyttely on sittemmin kiertänyt monissa muissakin museoissa ympäri Suomea mm. Halosenniemessä Tuusulassa. Tätä kiertonäyttelyä on mahdollista yhä tilata Keuruun museosta.
Aiheesta muualla

https://fi-fi.facebook.com/pages/Keuruun-museo/544779372245106
http://www.keuruunmuseo.fi
Kim Yang-gon

Kim Yang-gon vuonna 2014
Kim Yang-gon (kor. 김양건, Gim Yang-geon; 24. huhtikuuta 1942 – 29. joulukuuta 2015) oli pohjoiskorealainen poliitikko.
Kim toimi Korean työväenpuolueessa keskuskomitean sihteerinä ja Koreoiden välisiä suhteita hoitavan yksikön johtajana. Häntä pidettiin neuvottelijana, joka kykeni toteuttamaan sovittelua Korean niemimaan jännitteiden kiristyttyä. Hän aloitti uransa Kim Il-sungin aikana ja oli myöhemmin merkittävässä roolissa Kim Jong-ilin ja Etelä-Korean presidentti Roh Moo-hyunin tapaamisen (2007) järjestämisessä. Vuonna 2009 Kim matkusti Etelä-Koreaan kunnianosoituksena edesmenneelle presidentti Kim Dae-jungille, joka oli pitänyt ensimmäisen Koreoiden välisen korkeimman tason tapaamisen Kim Jong-ilin kanssa vuonna 2000. Kim Jong-ilin kuoltua Kim Yang-gon pysyi Kim Jong-unin luotettuna neuvonantajana.
Kim istui useita kausia Korkeimman kansanneuvoston jäsenenä. Hän sai vuonna 1995 Kim Il-sungin ritarikunnan ritarin arvon. Kim kuoli auto-onnettomuudessa 73-vuotiaana. Hänen kuolemansa pelättiin vaikuttavan kielteisesti Koreoiden välisiin suhteisiin. Etelä-Koreassa esitettiin spekulaatioita kuoleman olosuhteista, joita jotkut arvelivat epäilyttäviksi. Kim Jong-un johti 80-henkistä Kim Yang-gonin valtiollisten hautajaisten järjestelykomiteaa.
Kim Yong-chun

Kim Yong-chun (kor. 김영춘; 4. maaliskuuta 1935 – 16. elokuuta 2018) oli pohjoiskorealainen poliitikko ja varamarsalkka. Hän astui Korean demokraattisen kansantasavallan armeijan palvelukseen vuonna 1956 ja toimi sittemmin kansanarmeijan ministerinä. Lisäksi Kim on toiminut Kansallisen puolustusneuvoston varapuheenjohtajana ja Kim Jong-ilin ydinstrategian erikoisneuvonantajana.
Kim valittiin Korkeimpaan kansanneuvostoon vuonna 1990, mutta hänet alennettiin samana vuonna prikaatin komentajaksi ja pakotettiin "vallankumoukselliseen koulutukseen". Hänet kuitenkin rehabilitoitiin ja ylennettiin vuonna 1992 kenraaliksi. Hänestä tuli Kansallisen puolustusneuvoston jäsen vuonna 1998, ja vuonna 2001 hän oli Kim Jong-ilin mukana tämän Shanghain-matkalla.
Vuonna 2009 Kim ylennettiin yhdeksi puolustusneuvoston kolmesta varapuheenjohtajasta, ja saman vuoden helmikuussa hän sai nimityksen kansanarmeijan ministeriksi (puolustusministeriksi). Hänen seuraajakseen ministerin tehtävissä nimitettiin vuonna 2012 Kim Jong-gak.
Kolehti

Karl Emanuel Jansson, Ropo haaviin, 1872.
Kolehti on kristillisen jumalanpalveluksen aikana kerättävä vapaaehtoinen rahalahjoitus. Se käytetään yhteisöstä riippuen joko yhteisön toiminnan ylläpitämiseen tai laupeudentyöhön. Kolehdin kerääminen oli jo varhaiskristillinen tapa, siitä puhutaan Paavalin kirjeissä. Sen taustalla on vanhatestamentillinen tapa kymmenysten antamisesta. Kristillisessä kolehdissa rahasumman suuruutta ei ole kuitenkaan määritelty.
Sanaa käytetään myös kuvaannollisesti pienimuotoisesta rahankeräyksestä: "Kerättiin kolehti ja ostettiin autokuskille pullakahvit." Kolehtia käytetään rahankeräykseen ja siitä lahjoitetaan jonkin verran hyväntekeväisyyteen.
Kolehdin kerääminen luterilaisessa kirkossa

Evankelis-luterilaisen jumalanpalvelusoppaan mukaan: "kolehti [on] osoituksena seurakunnan diakonisesta huolenpidosta. Seurakunta antaa lahjaksi siitä, mitä se itse on saanut lahjaksi Jumalalta (1. Kor. 4:7). Samalla se rukoilee, että sen antama uhrilahja tulisi siunaukseksi lahjan saajalle (kolehdin siunaaminen)." Kolehti on osa kristillistä rakkaudenpalvelua.
Kolehti kerätään pääsääntöisesti esirukouksen jälkeen seuraavan "Uhrivirren" (kolehtivirren aikana). Ennen kolehdin keräämistä ilmoitetaan sen kohde. Suomen evankelis-luterilaisessa kirkossa kirkkohallitus määrittelee pääosan kirkkopyhien kolehdinkeräyskohteista, osasta päättää hiippakunnan tuomiokapituli ja osasta paikallinen seurakunta. Kunkin seurakunnan kirkkoneuvosto tai seurakuntaneuvosto hyväksyy suunnitelman jumalanpalveluksissa kannettavista kolehdeista ottaen huomioon kirkkohallituksen päätöksen seurakunnan pääjumalanpalveluksissa kannettavista kolehdeista. (Kirkkojärjestys 3:7). Kirkkohallituksen määräämien kolehtien osuus kaikista käytettävissä olevista kolehtipäivistä on noin puolet. Kolehtikohteet määrätään vuosittain. Osa kolehdeista on valtakunnallisia, jolloin kaikissa kirkoissa kerättävät kolehdit menevät samaan, määrättyyn kohteeseen. Osa valtakunnallisista kolehdeista on päivään sidottu ja osa on ajanjaksoon sidottuja kolehteja, jotka tulee koota tietyn ajanjakson puitteissa. Myös tuomiokapitulit määräävät kolehtikohteita. Muiden sunnuntaiden kolehtikohteista tekee päätöksen kunkin seurakunnan kirkkoneuvosto tai seurakuntaneuvosto.
Käytännössä keräys tapahtuu jumalanpalveluksissa siten, että kolehdinkantajat kiertävät salissa kolehtihaavin kanssa. Kolehtihaavin pussi tuodaan osanottajan eteen. Hän voi halutessaan laittaa haaviin sopivaksi katsomansa summan rahaa. Sopivasta määrästä on sanottu, että vasen käsi ei saisi tietää, mitä oikea käsi tekee. Etenkin erityismessuissa kolehti saatetaan (afrikkalaiseen tapaan) viedä kolehtikulkueessa salin etuosassa olevaan koriin. Tällöin jumalanpalvelukseen osallistujat nousevat istumapaikoiltaan ja tuovat kolehtinsa kirkon etuosaan, kuoriin.
Yleisimmän tavan mukaan kolehtihaavit viedään keräyksen jälkeen kirkon etuosaan telineeseen näkyville. Kirkkokäsikirjan mukaan kolehti voidaan siunata, kun se on koottu. Tällöin kolehdin kerääjät tulevat alttarin ääreen. Joissakin seurakunnissa on tapana tyhjentää kolehtihaavit yhteen kolehtiastiaan tai koriin ja pappi rukoilee siunauksen. Kolehdin siunaamista varten kirkkokäsikirjassa on rukousvaihtoehtoja.  Joissakin kirkoissa kolehtihaavit viedään suoraan sakastiin.
Jumalanpalveluksen jälkeen rahat lasketaan ja tilitetään pankkiin. Kolehdista laaditaan kuitti, josta käy ilmi kolehdin kantopaikka, -päivä ja -kohde. Sen allekirjoittaa tavallisesti kaksi jumalanpalveluksen toimittajaa, esimerkiksi suntio ja liturgi.
Etenkin Ruotsissa on monissa niin Ruotsin kirkon kuin vapaiden kirkkojen kirkoissa kolehtiautomaatteja "kollektomat", joiden avulla seurakuntalaiset voivat antaa kolehdin suoraan pankkitililtään pankkiautomaatilla tapahtuvan maksamisen tapaan.
Kolehtiautomaatti (kollektomat) Ruotsissa, Lundin tuomiokirkossa
Kiinteä lipas

Kiinteä lipas on aseen patruunasäiliö, jota ei voi  irrottaa aseesta täyttöä tai tyhjennystä varten. Lippaita käytetään yleisimmin pultti- tai vipulukkoisissa kivääreissä, jolloin halutaan varmistaa, ettei irrotettava lipas vahingossa putoa aseesta kuljetuksen ja käsittelyn aikana. Putkilippaalla, joka on sijoitettu aseen piipun alle ja on usein piipun mittainen, saavutetaan suuri patruunakapasiteetti. Pumppu- ja itselataavaat haulikot sekä usein vipulukkoiset kiväärit, kuten Winchester, on tavallisesti varustettu putkilippaalla.
Lipas, jossa patruunat ovat päällekkäin, täytetään vetämällä aseen lukko auki ja patruunat syötetään päältä lippaaseen, aiemmin varsinkin sotilasaseissa erityisen patruunasiteen eli syöttökamman avulla. Putkilipas täytetään aina patruuna kerrallaan joko aseen sivusta tai takaa perälevyn aukon läpi, joissakin aseissa lippaan kylkeen tehdystä syöttöaukosta.
Koska patruunat sijaitsevat putkilippaassa peräkkäin niin, että takimmaisen patruunan kärki nojaa etummaisen nalliin, isorekyylisissä ja keskisytytteistä patruunaa käyttävissä aseissa luotien täytyy olla hylsyyn lujasti kiinnitettyjä, eli niipattuja, ja tylppä- tai tasakärkisiä edessä olevan patruunan nallin syttymisen estämiseksi rekyylin vaikutuksesta.
Kiinteät lippaat ovat purettavissa ja usein tyhjennystä varten avattavissa pohjastaan. Pohjalevy on kiinnitetty salvalla ja ruuvilla, joitten avaamisen ja pohjalevyn poistamisen jälkeen lippaan saa purettua ja puhdistettua. Putkilipas puretaan avaamalla sen sulkutulppa ja vetämällä mekanismi suojaputkestaan.
Kea

| Kea |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Uudenseelanninpapukaijat Strigopidae
Suku::  Keat Nestor
Laji::  notabilis
Kaksiosainen nimi
 Nestor notabilis  Gould, 1856 
Katso myös
   Kea Wikispeciesissä   Kea Commonsissa 
Infobox OKNimi-testi OKIUCN-testi OK: 
Kea (Nestor notabilis) on uudenseelanninpapukaijoihin kuuluva lintu. Se elää Uuden-Seelannin Eteläsaaren metsissä, vuoristoalueilla ja avomailla.
Koko ja ulkonäkö

Kea kasvaa noin 50 senttimetrin pituiseksi ja sukupuolesta riippuen noin kilon painoiseksi (urokset 900–1 100 grammaa, naaraat 700–900 grammaa). Höyhenpeite on oliivinvihreä, joskin siiven alapinta on helakanpunainen. Ylänokka on voimakkaasti kaareutunut, naaraalla hieman vähemmän kuin koiraalla, nokka on harmaa-mustan värinen. Nuorilla yksilöillä nokan tyvi ja silmäluomet ovat keltaiset. Keojen lento on voimakasta ja ne pystyvät lentämään hyvin myös myrskysäällä. Vankeudessa kea voi saavuttaa jopa 50 vuoden iän, luonnossa lintu elää jopa yli 30 vuoden ikään.
Ravinto

Keat ruokailevat puussa tai maassa ja syövät hedelmiä, marjoja, lehtiä, hyönteisiä ja toukkia, mutta myös haaskoja. Ne hakeutuvat mielellään ihmisasumusten lähelle ruoanjätteiden toivossa.
Pesintä ja lisääntyminen

Pesintä tapahtuu yleensä heinä–tammikuussa, mutta myös ympärivuotisesti. Pesä on kallioluolassa, kivien alla, juurakon pimennossa tai ontossa puussa. Koiraat ovat moniavioisia. Naaras munii 2–4 munaa ja hautoo niitä 22–24 päivää, jonka ajan koiras tuo ruokaa naaraalle. Poikaset pysyvät pesässä kolmen kuukauden ajan.
Levinneisyys ja uhat

Keat ovat uhanalaisia metsästyksen ja vieraiden petojen, kuten kissojen, kärppien ja hillerien saalistuksen tähden. Lajia metsästettiin ankarasti aina vuoteen 1971 saakka, jolloin sen osittainen suojelu alkoi. Täyden suojelustatuksen lintu sai 1986. Populaation koon on arvioitu olevan noin 1 000–5 000 yksilöä.
Helakanpunainen siipien alaosan väritys
Kilpijärvi (järvi Pälkäneellä)

| Kilpijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°26′32″N, 24°42′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Sirinojaan 
Järvinumero:  35.785.1.001
Mittaustietoja
Pinnankorkeus:  105,7 m  
Rantaviiva:  0,507 km  
Pinta-ala:  1,848 ha  
Saaria:  ei saaria 
 fiKilpijärvi 
Kilpijärvi  on Pirkanmaalla Pälkäneellä  sijaitseva järvi.
Maantietoa

Järven pinta-ala on 1,8 hehtaaria ja se on 200 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ämmätsänjärven–Myllyojan valuma-alueeseen (35.785) se kuuluu. Järven vedenpinnan korkeus on 105,7 metriä mpy.
Koldun

Koldun Eurovision laulukilpailussa 2007.
Dzmitryi Aljaksandravitš Kaldun (valkoven. Дзмітрый Аляксандравіч Калдун, ven. Дмитрий Александрович Колдун, Dmitri Aleksandrovitš Koldun, s. 11. kesäkuuta 1985 Minsk, Valko-Venäjän SNT, Neuvostoliitto) on valkovenäläinen poplaulaja.
Koldun voitti Star Factory -kykykilpailun kuudennen tuotantokauden.
Koldun kilpaili Valko-Venäjän edustajana vuoden 2007 Eurovision laulukilpailuissa kappaleella ”Work Your Magic” ja sijoittui kuudenneksi 145 pisteellä. Presidentti Aljaksandr Lukašenka kiitti laulajaa virallisesti hänen menestyksestään Euroviisuissa.
Koldunista piti alun perin tulla lääkäri, mutta menestyminen laulukilpailussa käänsi hänen suunnitelmansa. Koldunin laulukieli on pääosin venäjä.
Dzmitryi Kaldunin veli Georhi Kaldun on valkovenäläinen tv-juontaja ja muusikko.
Diskografia > Albumit

2007 - Work Your Magic (EP)
2008 - Я Не Волшебник (fanialbumi)
2009 - Колдун
Aiheesta muualla

Dmitri Koldunin kotisivut ((englanniksi), (venäjäksi)) (Arkistoitu – Internet Archive)
Belarus at Eurovision: Per Aspera Ad Asperis (sis. linkki Koldunin esitykseen vuoden 2007 Euroviisuissa Helsingissä) (englanniksi) (telegraf.by)
Дмитрий Колдун - Dimitri Koldun (englanniksi) (last.fm)
Belarus: disqualification for Agurbash and Koldun since song broke the rules (2006) (englanniksi) (data.minsk.by)
Kongon demokraattisen tasavallan koripallomaajoukkue

Kongon demokraattisen tasavallan miesten koripallomaajoukkue on Kongon demokraattisen tasavallan koripalloliiton hallinnoima joukkue, joka edustaa Kongon demokraattista tasavaltaa miesten kansainvälisissä koripallo-otteluissa.
Kongon demokraattinen tasavalta on osallistunut Afrikan-mestaruuskilpailuihin kuudesti. Sen paras sijoitus on neljäs sija vuodelta 1975, jolloin maan nimi oli vielä Zaire.
FIBA:n miesten maailmanrankingissa Kongon demokraattinen tasavalta oli helmikuussa 2019 sijalla 82.
Menestys kansainvälisissä turnauksissa > Afrikan-mestaruuskilpailut

1974: Kuudes
1975: Neljäs
1980: Kuudes
1995: Yhdeksäs
2007: 15:s
2017: Kuudes
Kevin Richardson

| Kevin Richardson |
| --- | --- |
 Kevin esiintymässä
Henkilötiedot
Syntynyt: 3. lokakuuta 1971 (ikä 53) Lexington, Kentucky, Yhdysvallat
Ammatti:  muusikko, laulunkirjoittaja, malli, näyttelijä
Muusikko
Laulukielet:  englanti
Aktiivisena:  1993-
Tyylilajit:  Pop
Soittimet:  laulu, piano
Levy-yhtiöt:  Jive
 Nimikirjoitus
Aiheesta muualla
kevinrichardson.com
  [ Muokkaa Wikidatassa ] [ ohje ]  
Kevin Scott Richardson (s. 3. lokakuuta 1971 Lexington, Kentucky) on yhdysvaltalainen laulaja ja Backstreet Boysin jäsen.
Ura

Nuorena Kentuckyssä Kevin Richardson oli Estill County High Schoolin  shakkikerhon jäsen ja näytteli koulun näytelmissä kuten Bye, Bye Birdie. Hän oli myös koulun jalkapallojoukkueessa.
Kevin Richardson työskenteli Disney Worldissä Aladdin-hahmona ja yhtenä Teini-ikäisistä mutanttininjakilpikonnista. Hän tapasi siellä tulevan vaimonsa Kristin Willitsin, joka esitti Belleä Disneyn Kaunotar ja hirviö -elokuvasta. Richardson työskenteli Disney Worldissä kunnes liittyi Backstreet Boys -poikabändiin vuonna 1993. Myöhemmin samana vuonna myös hänen serkkunsa Brian Littrell liittyi yhtyeeseen.
Vuonna 2002 Kevin Richardson esitti Billy Flynnin roolin Broadway-tuotannossa Chicago. Hän teki saman roolin myös Lontoon West Endillä ja Torontossa marras-joulukuussa 2006.
Kesäkuussa 2006 Richardson jätti Backstreet Boysit "siirtyäkseen elämässään seuraavaan lukuun".
Richardson näytteli Cyrusia vuonna 2009 ilmestyneessä elokuvassa Love Takes Wing. Elokuvan muissa rooleissa olivat muun muassa Haylie Duff ja Dale Midkiff.
Kevin Richardson on ollut mallina Versacelle Ashton Kutcherin kanssa ja tehnyt mallin töitä myös Voguelle. Hän on myös TAG Heuerin mainoskasvo.
Yksityiselämä

Helmikuussa 2000 Kevin ja Kristin julkistivat kihlauksensa, ja heidät vihittiin neljä kuukautta myöhemmin, 17. kesäkuuta 2000. Heidän häänsä pidettiin Irvinessä, Kentuckyssä. Parilla on yksi poika, joka syntyi heinäkuussa 2007.
Kevin ja Backstreet Boys -bändin jäsen Brian Littrell ovat serkuksia. Kevinin äiti, Ann Richardson (o.s. Littrell), on Brianin isän Harold Littrellin nuorempi sisar.
Kevinillä on kaksi nuorempaa veljeä, Tim ja Jerald Richardson, Jr. Hänen isällään ja veljillään on yhdistys nimeltä JWR (Jerald Wayne Richardson Sr. & Jr.) jonka nimi tulee Kevinin edellisestä yhdistyksestä, Just Within Reach.
Aiheesta muualla

IMDb
MySpace
Kevin Richardsonin vaimon Kristin Richardsonin verkkosivut (Arkistoitu – Internet Archive)
Kongon allas

Kongon allas Afrikan kartalla.
Kongon allas on läntisessä Keski-Afrikassa sijaitseva allas ja Kongojoen valuma-alue. Sen pinta-ala on 3,4 miljoonaa neliökilometriä, mikä tekee siitä Amazonin altaan jälkeen maailman laajimman joen valuma-altaan. Muodoltaan se on viuhka, joka on 1900 kilometriä leveä niin pohjois–eteläsuunnassa kuin itä–länsisuunnassakin.
Kongon altaassa virtaa tiheässä Kongon sivujokia. Lounaisosassa on hiekkatasankoja. Altaassa on maailman toiseksi laajin sademetsä. Tiheää ja ikivihreää trooppista metsää ympäröi savanni. Altaan laajaan keskiosaan Cuvette-Centraleen on kertynyt kvartäärikautisia lietesedimenttejä.
Kongon altaasta on tavattu 1 200 kalalajia, 400 nisäkäslajia, yli kymmenentuhatta putkilokasvilajia ja tuhat lintulajia.
Kongon altaassa sijaitsevat Kongon demokraattinen tasavalta, Kongon tasavalta, Keski-Afrikan tasavalta, Sambian länsiosat, Angolan pohjoisosat sekä osia Kamerunista ja Tansaniasta.
Aiheesta muualla

Kuvia tai muita tiedostoja aiheesta Kongon allas Wikimedia Commonsissa
Kimpi

Pekka Rissanen tekee pyykkipunkkaa; meneillään kimpilaudan uurto, etualalla punkan aihio, 1926.
Kimmet ovat puulautoja, joista rakennetaan perinteisiä puuastioita. Rakennustekniikka on tuhansia vuosia vanha. Näin valmistetaan mm. tynnyreitä, saaveja, kiuluja ja soikkoja.
Kimpimäki

Kimpimäki on sukunimi, joka on muun muassa seuraavilla suomalaisilla henkilöillä:
Minna Kimpimäki (s. 1971), varatuomari, oikeustieteilijä ja rikosoikeuden professori
Toni Kimpimäki (s. 1977), miksaaja, äänittäjä, säveltäjä ja musiikkituottaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kissalampi (Pieksämäki)

| Kissalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°13′46″N, 27°05′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  suo-oja 
Järvinumero:  14.935.1.027
Mittaustietoja
Pinnankorkeus:  113,9 m  
Pituus:  200 m  
Leveys:  90 m  
Rantaviiva:  0,501 km  
Pinta-ala:  1,3 ha  
Saaria:  ei saaria 
 fiKissalampi 
Kissalampi  on Etelä-Savossa Pieksämäellä  Kortemäen lähellä sijaitseva lampi.
Maantietoa

Lampi on 200 metriä pitkä, 90 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Naarajärven valuma-alueeseen (14.935) se kuuluu. Lammen vedenpinnan korkeus on 113,9 metriä mpy.
Joleon Lescott

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Joleon Patrick Lescott
Syntymäaika: 16. elokuuta 1982 (ikä 42)
Syntymäpaikka:   Birmingham, Englanti, Britannia
Pelipaikka: puolustaja
Pituus: 188 senttimetriä
Paino: 82,5 kilogrammaa
Seura
Seura:  Aston Villa
Pelinumero: 6
Junioriseurat
1999-2001:  Wolverhampton Wanderers
Seurat
| Vuodet | Seura | O | (M) |
| 2000-2006 |  Wolverhampton | 169 | (8) |
| 2006-2009 |  Everton | 113 | (14) |
| 2009–2014 |  Manchester City | 107 | (7) |
| 2014– |  West Bromwich | 35 | (1) |
Maajoukkue
| 2000 |  Englanti U17 | 1 | (0) |
|  |  Englanti U18 | 2 | (0) |
| 2002 |  Englanti U20 | 5 | (0) |
| 2002-2003 |  Englanti U20 | 2 | (0) |
| 2007 |  Englanti B | 1 | (0) |
| 2007- |  Englanti | 26 | (1) |
 Seurajoukkueuran tilastot kattavat vain kansalliset sarjat, päivitetty 15. elokuuta 2015.  Maajoukkueuran tilastot päivitetty 15. elokuuta 2015.
Joleon Patrick Lescott (s. 16. elokuuta 1982) on englantilainen jalkapalloilija, joka edustaa Englannin Valioliigassa pelaavaa Aston Villaa. Pelipaikaltaan hän on puolustaja.
Ura

Lescott oli lähellä kuolla liikenneonnettomuudessa viisivuotiaana jäätyään auton alle koulunsa lähettyvillä. Vakavia päävammoja kärsineen Lescottin otsassa on edelleen selkeä arpi muistuttamassa tapahtumasta.
Ura > Wolverhampton Wanderers FC

Lescott aloitti ammattilaisuransa Wolverhampton Wanderersissa, jonka edustusjoukkueen riveissä debytoi 13. elokuuta 2000 ottelussa Sheffield Wednesdayta vastaan. Lescott oli tuolloin 17-vuotias. Kauden 2000–2001 päätteeksi Wolvesin fanit nimesivät hänet vuoden nuoreksi pelaajaksi. Saman tunnustuksen hän voitti myös seuraavalla kaudella.
Lescottista alkoi tulla nopeasti Wolvesin avauskokoonpanon vakiomies ja kaudella 2002–2003 häneltä jäi vain yksi liigaottelu väliin. Samalla kaudella hän oli tärkeässä roolissa, kun Wolves nousi Valioliigaan. Valioliigakausi 2003–2004 oli kuitenkin pettymys, Lescott kärsi loukkaantumisista eikä pelannut kauden aikana ainuttakaan ottelua ykkösjoukkueessa. Wolves jäi liigan viimeiseksi ja putosi takaisin mestaruussarjaan.
Kauden 2005–2006 päätteeksi Lescott nimettiin mestaruussarjan kauden tähdistöjoukkueeseen ja hänet äänestettiin Wolvesin vuoden pelaajaksi.